**ДОГОВОР**

*ПРОЕКТ!*

*Обособена позиция № …..*

Днес, …………..2016 г., в гр. Сопот, между:

1.**ОБЩИНА СОПОТ** с адрес: гр. Сопот, ул. „Иван Вазов” № 34, БУЛСТАТ: 115816423, представлявана от Деян Филчев Дойнов – Кмет на Община Сопот, наричана по-долу **ВЪЗЛОЖИТЕЛ** от една страна

и

2. **„……………………….“ …………….** със седалище и адрес на управление: гр. ……………….., ул. „…………………..“ №…………... , ЕИК: ……………….., представлявано от ……………………….., в качеството му на управител, определен за изпълнител, след проведена процедура по чл.18, ал.1, т.12 от ЗОП за възлагане на обществена поръчка № ………………… (*уникален номер на поръчката в Регистъра на обществени поръчки),* наричан по- долу за краткост **ИЗПЪЛНИТЕЛ**, от друга страна,

и на основание Решение № ……. от ………….2016 година на кмета на Община Сопот, се сключи настоящият договор, с който страните по него се споразумяха за следното:

**I. ПРЕДМЕТ НА ДОГОВОРА**

**Чл.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу възнаграждение специализиран превоз на ученици до 16-годишна възраст за учебната 2016-2017 г., по списък, предоставен от ВЪЗЛОЖИТЕЛЯ и по маршрутни разписания, изготвени от ИЗПЪЛНИТЕЛЯ по зададените от ВЪЗЛОЖИТЕЛЯ маршрути както следва: ……………………………………*за съответната обособена позиция*

**Чл.2.** (1) Неразделна част от договора са маршрутните разписания за извършване на превоза. Промени в същите са допустими по искане на ВЪЗЛОЖИТЕЛЯ, ако това се налага от учебния план на учениците.

1. Списъкът на ученици може да бъде актуализиран едностранно от ВЪЗЛОЖИТЕЛЯ.

**II. ЦЕНИ И НАЧИН НА ПЛАЩАНЕ**

**Чл.3.** (1) Цената на 1 км. общ пробег е в размер на ……………………. с ДДС съгласно офертата на ИЗПЪЛНИТЕЛЯ.

- Възложителят осигурява средствата чрез субсидия и компенсация на превозвачите за извършените от тях разходи съгласно ***Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите*** *(приета с ПМС № 163 от 29.03.2015 г., обн., ДВ, бр. 51 от 07.07.2015 г.)* на Министерство на финансите и ***Заповед № РД 09-1038 от 29.07.2016 г. на МОН***

(2) Заплащането на възнаграждението на ИЗПЪЛНИТЕЛЯ е за календарен месец срещу издадена фактура, съгласувана с Директорите на училищата, депозирана до 5-то число на следващия месец в счетоводството на общината, с която е фактурирана стойността на услугата за изтеклия месец и с приложена справка за извършените курсове и изминалия пробег за месеца и представени пътни листове за извършените превози.

(3) Сумите по ал. 2 се изплащат в срок до 120 дни, след представяне на документите по ал. 2 и при положение, че средствата за изплащането им са преведени на ВЪЗЛОЖИТЕЛЯ от централния бюджет. Възложителят не носи отговорност за забавяне на плащането, ако средствата не са постъпили по сметката му и това не се дължи на неговата вина.

**III. СРОК НА ДОГОВОРА**

**Чл.4** (1) Настоящия договор влиза е със срок на действие **до 30.06.2017 г..**

(2) ИЗПЪЛНИТЕЛЯТ ще извършва превоз само в учебните дни в съответствие с учебния план на училищата, чиито ученици се превозват. При промяна на учебния план, докладвана от Директор*а/рите* на *………………………………….(училище)*, ВЪЗЛОЖИТЕЛЯТ ще уведомява своевременно ИЗПЪЛНИТЕЛЯ.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.5.** (1) ВЪЗЛОЖИТЕЛЯТ има право да осъществява текущ контрол и да изисква документи от ИЗПЪЛНИТЕЛЯ , свързани е осъществяването на транспортната услуга. ВЪЗЛОЖИТЕЛЯТ има право да осъществява ежемесечно контрол за състоянието на автобусите, с които ИЗПЪЛНИТЕЛЯТ е поел задължението да превозва учениците и съответствието им с техническите условия на поръчката,

1. ВЪЗЛОЖИТЕЛЯТ е длъжен да заплати цената на превоза в сроковете и по начина, уговорени в настоящия договор.
2. При неосъществен или забавен курс на ИЗПЪЛНИТЕЛЯ, ВЪЗЛОЖИТЕЛЯТ има право да извърши превоза на учениците с трето лице превозвач, за сметка на ИЗПЪЛНИТЕЛЯ.

**Чл.6.** ВЪЗЛОЖИТЕЛЯТ следва да уведоми ИЗПЪЛНИТЕЛЯ своевременно за промени в учебния план на училищата, касаещи извършването на услугата.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7.**(1) ИЗПЪЛНИТЕЛЯТ се задължава

1. да извърши транспортната услуга съгласно условията, посочени в настоящия договор и приложенията към него, при стриктно спазване разпоредбите на ЗАвП, Наредба №33/03,11.1999 на МТ и другите нормативни актове, регулиращи този вид услуга.
2. да осъществява превозите от свое име и на своя отговорност;
3. да има сключени договори с правоспособни водачи и друг персонал за осигуряване на нормална и безопасна експлоатация на притежаваните автобуси;
4. да разполага със собствена или договорена сервизна база;
5. да има осигурен собствен или чрез договаряне гараж за местодомуване на МПС;
6. да осигурява всички задължителни застраховки на пътниците, водачите и МПС;
7. да осигурява регламентираните предпътен технически преглед на МПС и заверка на пътния лист за изправност на същите от компетентен механик и ежедневен предпътен медицински преглед на водачите за алкохол и общото им здравословно състояние;
8. да осигури на пътниците подходящи удобства, като отчита възрастовите им особености и нужди.
9. да не превозва други лица при осъществяване на транспортната услуга, освен посочените в Списъка на ВЪЗЛОЖИТЕЛЯ.
10. при осъществяване на превоза представителят на ИЗПЪЛНИТЕЛЯ е длъжен да следи броя на превозваните пътници да не надвишава капацитета на превозното средство.
11. да издава карти за пътуване на пътуващите ученици.
12. да подсигури резервен автобус в случай, че редовният се повреди, като не допуска закъснение на учениците за началото на учебните занятия.

**Чл.8.** ИЗПЪЛНИТЕЛЯТ има право да получи цената в размер, по начина и срока, уговорени в настоящия договор.

**Чл.9.** ИЗПЪЛНИТЕЛЯТ няма право да възлага на други превозвачи осъществяването изцяло или отчасти на превоза, освен при непреодолима сила и/или непредвидени обстоятелства и с изрично и писмено съгласие на ВЪЗЛОЖИТЕЛЯ, с което последният допуска възлагането на конкретен курс на други превозвачи при условията на настоящия договор.

**VI. ОТГОВОРНОСТ И САНКЦИИ**

**Чл. 10.** ВЪЗЛОЖИТЕЛЯТ упражнява системен контрол по задълженията на ИЗПЪЛНИТЕЛЯ, уредени в настоящия договор чрез упълномощеното от ВЪЗЛОЖИТЕЛЯ лице.

**Чл.11.** (1) При констатирано неизпълнение на задължения по този договор, удостоверено с двустранно подписан протокол (от водача на автобуса и лицето по чл. 10, а при отказ на една от страните – от двама свидетели), ИЗПЪЛНИТЕЛЯТ заплаща на ВЪЗЛОЖИТЕЛЯ неустойка, както следва:

1. за неизпълнен курс - в размер на 50 % /петдесет на сто/ от стойността на курса;
2. при закъснение повече от 10 минути – 20 % /двадесет на сто/ от стойността на курса;
3. за неотоплен или с лоши хигиенни условия автобус – по 20 лв. за всеки констатиран случай.

(2) Предвиденото в ал. 1 не лишава ВЪЗЛОЖИТЕЛЯ от възможността да търси обезщетение за по-големи вреди по правилата на гражданското законодателство.

(3) ИЗПЪЛНИТЕЛЯТ се освобождава от отговорност и не заплаща неустойки,

когато закъснението или неизпълнението на курсовете се дължи на:

- стихийни бедствия или непреодолими причини;

- повреди или заледявания по пътя, непочистен път, гъста мъгла, които не позволяват безопасно движение или налагат намаляване на скоростта на движение;

- спиране или отклоняване на движението по пътищата по разпореждане на органите на държавната власт.

**VII. ГАРАНЦИИ**

**Чл. 12.** (1) ИЗПЪЛНИТЕЛЯ предоставя на ВЪЗЛОЖИТЕЛЯ гаранция за изпълнение на договора в размер на 3% (три на сто) от стойността му.

(2) ВЪЗЛОЖИТЕЛЯТ освобождава гаранцията в срок от 30 дни от изпълнението на всички задължения по настоящия договор.

**VIII. ПРЕКРАТЯВАНЕ НА ДОГОВОРА**

**Чл.13**. Настоящият договор се прекратява:

1. по взаимно съгласие на страните, изразено в писмена форма;
2. с изтичане на срока на договора;
3. с прекратяване на ЮЛ на ИЗПЪЛНИТЕЛЯ;
4. при настъпване на обективна невъзможност за изпълнение на възложената работа;
5. с писмено уведомление до ИЗПЪЛНИТЕЛЯ, ако в резултат на обстоятелства, възникнали след сключването на Договора, ВЪЗЛОЖИТЕЛЯТ не е в състояние да изпълни своите задължения;
6. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди, с писмено уведомление, веднага след настъпване на обстоятелства;
7. Договорът може да бъде прекратен едностранно от изправната страна, с 15-дневно писмено предизвестие отправено до неизправната страна, в случаите на виновно неизпълнение на основните задължения по настоящия договор продължило повече от три дни;
8. В хипотезите на чл. 118, ал. 1 от ЗОП.

**VIII. ЗАКЛЮЧИТЕЛНИ РАЗПОРЕДБИ**

**Чл.14.** Настоящият договор може да бъде изменян и/или допълван при условията на чл. 116 от Закона за обществените поръчки.

**Чл.15.** Всички спорове, възникнали във връзка с тълкуването и прилагането на настоящия договор се решават чрез преговори между страните, а при невъзможност за постигане на съгласие – от компетентния съд.

**Чл.16.** За неуредените в този договор въпроси се прилагат разпоредбите на ЗОП, ППЗОП и действащото гражданско законодателство.

**Чл. 17.** Нищожността на някоя от клаузите на настоящия договор, не прави целия договор нищожен.

**Чл.18.** Страните по настоящия договор следва да оправят всички съобщения или уведомления помежду си само в писмена форма. Писмената форма се смята за спазена и когато те са отправени по факс или друго техническо средство, което изключва възможността за неточно възпроизвеждане на изявлението.

Настоящият договор се изготви и подписа в два еднообразни екземпляра - по един за всяка от страните.

Неразделна част от настоящия договор са следните приложения:

1. Оферта на ИЗПЪЛНИТЕЛЯ.
2. Маршрутни разписания
3. Списък на учениците

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА СОПОТ ……………………………**

ДЕЯН ДОЙНОВ …………………

*КМЕТ НА ОБЩИНА СОПОТ УПРАВИТЕЛ*

Надежда Тодорова

*Гл. счетоводител*